
RADVILIŠKIO RAJONO SAVIVALDYBĖS  TARYBA

SPRENDIMAS
DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE RADVILIŠKIO SOCIALINIŲ PASLAUGŲ CENTRUI

2025 m.                        d.  Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 14 straipsnio 1 dalies 1 punktu ir 4 dalimi, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“, 13 punkto nuostatas ir Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, nuostatas, atsižvelgdama į Radviliškio socialinių paslaugų centro 2025 m. balandžio 7 d. raštą Nr. SD-936, Radviliškio rajono savivaldybės švietimo ir sporto paslaugų centro 2025 m. balandžio 7 d. raštą Nr. S-56, Radviliškio rajono savivaldybės taryba nusprendžia: 
.	Perduoti Radviliškio socialinių paslaugų centrui patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausančias ir šiuo metu Radviliškio rajono savivaldybės švietimo ir sporto paslaugų centro patikėjimo teise valdomas 397,84 kv. metrų ploto patalpas, esančias Radvilų g. 17, Radviliškyje, pastato, kuriame yra patalpos, unikalus Nr. 4400-1223-9315, patalpų žymėjimo indeksai – nuo 1-5 iki 1-19, 1-21, 1-23, 1-24, 1-25, 1-26, patalpų įsigijimo vertė – 37 371,32 Eur, likutinė vertė 2025 m. balandžio 30 d. – 14 534,51 Eur.
.	Įgalioti Radviliškio rajono savivaldybės švietimo ir sporto paslaugų centro direktorių perduoti šio sprendimo 1 punkte nurodytą turtą ir pasirašyti turto perdavimo ir priėmimo aktą.
.	Perduoti Radviliškio rajono savivaldybės švietimo ir sporto paslaugų centrui laikinai neatlygintinai valdyti ir naudoti panaudos pagrindais institucinės socialinės globos (dienos socialinės globos institucijoje suaugusiems asmenims su negalia) paslaugoms teikti šio sprendimo 1 punkte nurodytą turtą iki Radviliškio socialinių paslaugų centrui bus išduota licencija dienos socialinės globos paslaugoms teikti. 
.	Įgalioti Radviliškio socialinių paslaugų cento direktorių pasirašyti sprendimo 3 punkte nurodyto turto panaudos sutartį ir turto perdavimo ir priėmimo aktą.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								  

RADVILIŠKIO RAJONO SAVIVALDYBĖS TARYBOS 2025-04-24 SRENDIMO PROJEKTO „DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE RADVILIŠKIO SOCIALINIŲ PASLAUGŲ CENTRUI“ 
AIŠKINAMASIS RAŠTAS

2025-04-07
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Radviliškio rajono savivaldybės tarybos 2025-03-27 sprendimais Nr. T-617, T-621 ir T-622 buvo pakeisti Radviliškio rajono savivaldybės švietimo ir sporto paslaugų centro, Radviliškio socialinių paslaugų centro ir Radviliškio Gražinos pagrindinės mokyklos nuostatai. Nuostatų keitimo tikslas – perduoti Radviliškio socialinių paslaugų centrui dienos socialinės globos paslaugų teikimo veiklą suaugusiems asmenims su negalia iš Radviliškio rajono savivaldybės švietimo ir sporto paslaugų centro Dienos užimtumo skyriaus ir intelekto sutrikimą turintiems vaikams ir jaunuoliams iš Radviliškio Gražinos pagrindinės mokyklos Dienos centro „Meleta“. Įgyvendinant minėtus sprendimus šiuo sprendimo projektu siūloma:
– perduoti Radviliškio socialinių paslaugų centrui patikėjimo teise valdyti ir naudoti minėtai paslaugai teikti reikalingas 397,84 kv. metrų ploto patalpas, esančias Radvilų g. 17, Radviliškyje, kurias šiuo metu patikėjimo teise valdo ir naudoja Radviliškio rajono savivaldybės švietimo ir sporto paslaugų centras; 
– iki Radviliškio socialinių paslaugų centrui bus išduota licencija dienos socialinės globos paslaugoms teikti perduoti Radviliškio rajono savivaldybės švietimo ir sporto paslaugų centrui šiuo metu šios įstaigos teikiamoms institucinės socialinės globos (dienos socialinės globos institucijoje suaugusiems asmenims su negalia) paslaugoms reikalingas patalpas panaudos pagrindais.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai.
Sprendimo projekte aptariamų klausimų dabartinis reguliavimas apibrėžtas šiuose teisės aktuose:
. Savivaldybės taryba, vadovaudamasi Vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu;  
. Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nustatyta, kad savivaldybei nuosavybės teise priklausančio turto savininko funkcijas įgyvendina savivaldybės taryba, savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šio įstatymo 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Radviliškio rajono savivaldybės tarybos 2019-09-26 sprendimu Nr. T-101, nustatyta, kad savivaldybės turtas biudžetinėms įstaigoms gali būti perduodamas panaudos pagrindais ne ilgesniam kaip 20 m. laikotarpiui.
. Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014-11-20 sprendimu Nr. T-893, 13 punkte nustatyta, kad savivaldybės turtas patikėjimo teise valdyti, naudoti ir disponuoti juo perduodamas Radviliškio rajono savivaldybės tarybos sprendimu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Radviliškio socialinių paslaugų centrui patikėjimo teise valdyti ir naudoti bus perduotas įstaigos veiklai reikalingas turtas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai: 
Šio sprendimo įgyvendinimui reikės Savivaldybės biudžeto lėšų nereikės.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Socialinės paramos skyriaus vedėju, Investicijų ir turto valdymo skyriaus vedėju. Sprendimo projektas parengtas atsižvelgus į rengimo metu gautus specialistų vertinimus ir išvadas.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
. Radvilų g. 17, Radviliškyje, nekilnojamojo turto registro išrašas;
. Pastato, Radvilų g. 17, Radviliškyje, I aukšto patalpų planas;
. Radviliškio socialinių paslaugų centro 2025-04-07 raštas Nr. SD-936;
. Švietimo ir sporto paslaugų centro 2025-04-07 raštas Nr. S-56.



Investicijų ir turto valdymo skyriaus vyriausioji specialistė			        Diana Skaburskienė
